ત્રણ મહિનાના ગંભીર ઘટનાક્રમની ગંભીરતા સમજાતાં ઉચ્ચ સ્તરેથી સૂચના બાદ ત્રણ એડિ.DCPને તપાસમાં સક્રિય બનાવાયાં હતાં. અપહરણ, બળાત્કાર, 50000ની ખંડણી અને ધમકીની ફરિયાદમાં મુખ્યપાત્ર મનાતી યામિની નામની યુવતી રાજકોટ એરપોર્ટથી પકડાઈ છે. પીડિતાની ફરિયાદ મુજબના આરોપી ગૌરવ દાલમિયા, વૃષભ મારૂ અચાનક જ ભૂગર્ભમાં ઉતરી ગયાં છે. યામિની નાયર રાજકોટથી દિલ્હી ભાગે તે પહેલાં પકડી પડાઈ છે. રાજકોટથી યામિની નાયર પકડાઈ છે તે ઉપરાંત અન્ય ત્રણની અટકાયત કરીને ફરિયાદના તથ્યો સ્પષ્ટ કરવા પૂછપરછ હાથ ધરવામાં આવી છે. ગૌરવ અને યામિનીના સ્કૂલકાળથી મિત્રોનું એક ગ્રૂપ છે. આ પ્રકરણમાં કેન્દ્રસ્થાને મનાતી યામિની અને મિત્રોની સઘન પૂછપરછ હાથ ધરાઈ છે. એવું મનાઈ રહ્યું છે કે એક કથિત આરોપી પકડાતાં ગંભીર ફરિયાદના ચોંકાવનારાં તથ્યો પ્રકાશમાં આવી શકે છે.